## REPUBLIKA HRVATSKA

##### OPĆINSKI SUD U PAZINU

**Pazin, 6. studenog 2024.**

**41 Su-260/2024-6**

**Razdjel: 109**

**Glava: 80**

**Matični broj: 3089541**

**OIB: 27672461276**

**RKP: 50563**

**Šifarska oznaka: 8423**

**OBRAZLOŽENJE OPĆEG DIJELA FINANCIJSKOG PLANA**

**ZA 2025.-2027. GODINU**

**PRIHODI I PRIMICI**

U financijskom planu prihodi i primici iskazani su prema ekonomskoj klasifikaciji, funkcijskoj klasifikaciji i izvorima financiranja.

Ukupni prihodi i primici planirani su na slijedećim izvorima:

* Izvor 11 opći prihodi i primici - planirani su do visine postavljenih limita koji iznose 5.109.227,00 eura za 2025., 5.273.499,00 eura za 2026. i 5.357.978,00 eura za 2027.
* Izvor 31 vlastiti prihodi - planirani su u iznosu od 1.200,00 eura po svakoj godini, te predstavljaju prihode od naplate troškova preslika po sudskim predmetima
* U 2026. i 2027. planirana su sredstva i na Izvoru 43 i to u iznosu od 300,00 eura po svakoj godini, ovi prihodi predstavljaju prihode od pasivnih kamata po poslovnim računima.

Na kraju 2023. ostalo je neutrošeno 762,82 eura vlastitih prihoda koji su se prenijeli u tekuću godinu, te se predviđa njihov utrošak do kraja 2024. godine.

U 2024. ugovoreno je novo zaduživanje putem financijskog leasinga na razdoblje od 60 mjeseci kojim je kupljen novi službeni automobil.

**RASHODI I IZDACI**

U narednom trogodišnjem razdoblju planirani su rashodi i izdaci do visine gore navedenih planiranih prihoda i primitaka.

Izračun financijskog plana rađen je na temelju ostvarenih rashoda u periodu 01-10/2024, te njihove procjene za naredno tromjesečno razdoblje prema formuli

Do značajnijeg manjka sredstava dolazi na kontima 3111 i 3132 plaće za redovan rad i doprinosi za obvezno zdravstveno osiguranje, slijedom čega podaci iskazani u Financijskom planu nisu temeljeni na stvarnim potrebama i izračunima, te su sredstva nedovoljna za pokriće rashoda jednogodišnjeg razdoblja niti trenutno zaposlenih dužnosnika, službenika i namještenika. Sredstva su se u Financijskom planu rasporedila prema postavljenom limitu.

Općinski sud u Pazinu trenutno zapošljava 23 dužnosnika, 113 službenika i 17 namještenika. Pored navedenog u planu je u 2025. zapošljavanje jednog višeg informatičkog tehničara na neodređeno vrijeme, jednog administrativnog referenta – upisničara na neodređeno vrijeme te tri sudačka vježbenika na određeno vrijeme od dvije godine, i to jednog u 2025., jednog u 2026. i jednog u 2027., pri čemu se napominje da bi u tom slučaju 2026. i 2027. bila potrebna sredstva za dvije vježbeničke plaće budući da s vježbenici zapošljavaju na određeno vrijeme od dvije godine. Navedena radna mjesta su sistematizirana još 2019. Također je tijeku natječaj za jednog pravosudnog dužnosnika – suca čiji se početak rada očekuje krajem I. odnosno u II. kvartalu 2025.

U zemljišnoknjižnim odjelima ovog suda je u posljednje tri godine primjetan znatan porast primljenih predmeta. Zbog povećanog priliva zemljišnoknjižnih predmeta, a kako bi se osiguralo njihovo ažurno rješavanje, svake godine određuje se i prekovremeni rad. Postojeći broj zemljišnoknjižnih službenika nije dostatan za uredno rješavanje zemljišnoknjižnih predmeta. Zbog čega se planira zapošljavanje jednog višeg zemljišno knjižnog referenta u 2025. te jednog u 2026.

Kako bi se osiguralo ažurno i pravovremeno rješavanje predmeta primorani smo planirati navedena nova zapošljavanja bez obzira na nedovoljno iskazana sredstva u Financijskom planu.

**PRIJENOS SREDSTAVA IZ PRETHODNE U SLJEDEĆU GODINU**

U narednom trogodišnjem razdoblju nije planiran prijenos sredstava u sljedeće godine.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 7.655.026,62 € | 7.688.949,61 € |
| Dospjele obveze | 29.342,87 € | 2.411,95 € |

Nepodmirene obveze 31. prosinca 2023. godine iznose 7.655.026,62 €

* plaća za prosinac 2023. 289.132,40 €
* naknada za prijevoz na posao i s posla 10.042,05 €
* službena putovanja 557,61 €
* uredski materijal 624,26 €
* materijal i dijelovi za tekuće investicijsko održavanje 31,37 €
* sitni inventar i auto gume 361,10 €
* službena i radna odjeća i obuća 45,56 €
* usluge telefona, pošte i prijevoza 15.584,66 €
* komunalne usluge 1.429,63 €
* obvezni i preventivni zdravstveni pregledi zaposlenika 40,00 €
* intelektualne usluge 9.495,60 €
* ostale usluge 1.000,00 €
* naknade troškova osobama izvan radnog odnosa 120,33 €
* reprezentacija 50,25 €
* zatezne kamate 4,58 €
* obveze za više uplaćeni porez i prirez na dohodak 314,17 €
* obveze za više uplaćene doprinose 190,68 €
* obveze za predujmove-ž-r vanproračunsko 7.223.802,43 €

saldo računa posebnog depozita

* ostale nespomenute obveze (refundacije HZZO-a) 70.392,96 €
* obveze proračunskih korisnika za uplatu u proračun 1,41 €
* obveze za primljeni financijski leasing 31.805,57 €

Nepodmirene obveze 30. lipnja 2024. godine iznose 7.688.949,61 €

* plaća za lipanj 2024. 327.291,55 €
* službena putovanja 394,90 €
* uredski materijal 2.698,08 €
* energija 961,36 €
* usluge tekućeg investicijskog održavanja 331,25 €
* komunalne usluge 89,37 €
* intelektualne usluge 1.549,16 €
* ostale usluge 43,38 €
* naknade troškova osobama izvan radnog odnosa 74,21 €
* novčana naknada zbog nezapošljavanja invalida 336,00 €
* ostali nespomenuti rashodi poslovanja 32,40 €
* obveze za više uplaćeni porez i prirez na dohodak 314,17 €
* obveze za više uplaćene doprinose 1.222,43 €
* obveze za predujmove-ž-r vanproračunsko 7.304.655,04 €

saldo računa posebnog depozita

* ostale nespomenute obveze (refundacije HZZO) 21.632,28 €
* obveze proračunskih korisnika za uplatu u proračun 0,76 €
* obveze za primljeni financijski leasing 27.323,27 €